આત્મવિશ્વાસ રાખતી સોનાક્ષી બૉલીવુડના પ્રાજેક્ટ પસંદ કરતી વખતે ખૂબ સાવધાની રાખે છે અને પોતાનાં મંતવ્યો વ્યક્ત કરતી વખતે ડોળ કરીને બોલવામાં તે નથી માનતી. કોઈ પણ સવાલ પૂછો તો તે તરત સાચા જવાબો સાથે હંમેશાં તૈયાર જ હોય છે. ‘મિડ-ડે’ સાથેની મુલાકાતમાં ૨૪ વર્ષની ઍક્ટ્રેસ બૉલીવુડના મોટા કલાકારો સાથે કરેલી ફિલ્મો વિશે, પપ્પાની લાડકી હોવા વિશે અને મોટું કપાળ હોવાથી કોઈ તકલીફ ન હોવા વિશે જણાવે છે.